b'\n_START_ARTICLE_\nVandhane\n_START_PARAGRAPH_\nEn vandhane er et mindre udtag fra en vandledning p\xc3\xa5 eller i et hus. Hanens dimension betyder, at der kun kan gennemstr\xc3\xb8mme en begr\xc3\xa6nset m\xc3\xa6ngde vandhanevand. Inde i husstandene kan der tappes fra b\xc3\xa5de en koldtvandsledning og en varmtvandsledning, mens det uden for sj\xc3\xa6ldent er muligt at tappe andet end koldt vand._NEWLINE_Hanen er udstyret med en form for studs/ventil, hvormed brugeren kan regulere vandudstr\xc3\xb8mningen og helt afbryde den._NEWLINE_Filtret, der sidder yderst p\xc3\xa5 en vandhanes hals, kaldes en perlator.'